als_Latn dik_Latn sag_Latn
Asport– Që prej 1 janarit 2014, klubi zviceran i FC Zyrihut ndihet krenar për sulmuesin e ri, i cili është bomberi shqiptar, Armando Sadiku. 22-vjeçari nga Elbasani ka tre vjet që luan në Zvicër (Lokarno, Lugano) dhe është njohës shumë i mirë i futbollit zviceran. Websajti zviceran “sport.ch” ka përshkruar me detaje karrierën e sulmuesit shqiptar, duke nisur nga Elbasani te Lokarno e Lugano.
Teksa u prit si hero në Zyrih, Sadiku nuk ka nguruar të japë edhe një intervistë për këtë redaksi ku flet për personalitetin, qëllimet dhe idhullin e tij. “Në Shqipëri luhet një futboll luftarak. Ka përparësi dyluftimi, kurse këtu në Zvicër në themel qëndron taktika. Gjithashtu, stërvitesh më shumë”, nënvizoi Sadiku. Falë aftësive dribluese dhe shënuese, ai ka pasur shansin të grumbullohet edhe me Kombëtaren. Këtë shans ia dha trajneri Xhani de Biazi. Sulmuesi 22-vjeçar kujton me nostalgji ndeshjen e parë eliminatore të Botërorit 2014, atë ndaj Qipros, ku shënoi edhe golin e tij të parë. “Përjetova diçka të jashtëzakonshme. Goli im i parë për Kombëtaren u realizua ndaj Qipros dhe nuk kishte gjë më të bukur. Ishte vërtet ndeshje speciale për mua”, shprehet bomberi. Si çdo lojtar, edhe Sadiku i ka vënë qëllim vetes të ketë shansin të luajë në Premier Ligë, në Angli. Në fakt, ai i plotëson të gjitha kriteret, sepse nuk është e paktë të shënosh 53 gola në 83 ndeshje në kampionatin zviceran.
Përveç qëllimit të tij, Sadiku nxjerr në pah edhe idhullin e tij. “Idhulli im është Zlatan Ibrahimoviç, pa diskutim. Dua që një ditë të luaj në Premier Ligë, ku sfida ime do jetë të shpallem golashënues. Skuadra ime e preferuar dhe ku dua të luaj një ditë është Çelsi. Por, nëse do jetë e vështirë të luaj te blutë, sigurisht që parashikoj të bëhem pjesë edhe e një ekipi tjetër”, – tha ai.
You must be logged in to post a comment Login
als_Latn als_Latn als_Latn eng_Latn